Maika Ariztegi

Maika Ariztegi (Ituren, 1972) kros lasterkari eta herri kirolari nafarra da, lasterka, lokotx biltzean eta aizkora proban hainbat txapelketa irabazi dituena.

Ibilbidea 
Gaztetan korrika hasi zen eta hamabi aldiz irabazi zuen Nafarroako kros txapelketa eta hamasei aldiz Lizuniagako igoera. 40 urte bete arte ibili zen korrika.

Korrika aritzen zenez 26 urte zituela lokotx bilketan proba egin zuen eta horren bidez sartu zen herri kirolen munduan. Euskal Herriko txapelduna izan da lokotx biltzean hamalau aldiz eta ingude altxatzean hiru aldiz, besteak beste. 2018a urte bikaina izan zuen, jokaturiko zazpi txapelketatik bost irabazi zituen, Nafarroako eta Euskal Herriko lokotx bilketa eta ingude altxatze txapelketak eta Urrezko Aizkolariak proba.

2010. hamarkadaren erdialdera emakumezkoen arteko aizkolari lehiketak abiatu ziren eta Maika Ariztegin sari garrantzitsuak irabazi ditu, Donostiako Urrezko Kopa eta Urrezko Aizkolariak sariak esate baterako. 2018an Euskal Herriko Aizkora Txapelketan bigarren egin zuen, emakumezkoentzako antolatu zen lehenengo ekitaldia zen.

Palmaresa

Atletismoa 

 Nafarroako Kros txapelketa: 12 txapel

Aizkolaritza 
 Donostiako Urrezko Kopa:
 Txapeldun (1): 2016
 Euskal Herriko Txapelketa:
 Txapeldun ordea 2018an
 Urrezko Aizkolariak:
 Txapeldun (1): 2018
 Bigarren (2): 2019, 2021
 Sherpa.ai Aizkolari Txapelketa:
 Binakakoan txapeldun orde 2021ean (Beatriz Tancorekin)
 Ramon Latasa saria (1): 2023 (Nerea Arrutirekin)

Herri kirolak 

 Euskal Herriko herri kirol txapelketak:
 Lokotx biltzea: 14 txapel
 Ingude altxatzea: 3 txapel

Erreferentziak

Kanpo estekak 

Nafarroako aizkolariak
Iturendarrak